Jaku Tutong

Jaku Tutong, dikelala mega enggau nama Basa Tutong, nya siti jaku ti dikena 17,000 orang ba Brunei. Jaku tu nyadi jaku bansa Tutong, raban bansa ke pemadu besai ba Pelilih Menua Tutong Brunei.

 Klasifikasyen 
Jaku Tutong tu siti ari jaku-jaku Austronesia lalu diempu takang jaku Rejang–Baram ti mayuh dikena ba Brunei sereta mega Kalimantan, Indonesia, enggau Sarawak, Malaysia. Jaku Tutong tu bekaul enggau Jaku Belait ketegal 54% ari leka jaku kededua jaku tu kognat.

 Kena jaku 
Kemaya tu, mayuh orang ti ngena jaku Tutong benung ngalih ari jaku asal lalu sida rindu agi begulaika jaku tu enggau jaku Melayu Brunei, jaku Melayu Standard enggau jaku English. Jaku tu udah diberi tikas daya idup 2.5 bepelasarka skala 0–6 ti ngena ukur tikas pengerekai ngagai rebak dudi hari, tikas sukung rasmi, enggau pemerat geografi orang ti bejaku. Reti nya iya dianggap jaku ti deka punas.

Taja pia, bisi pengerindu ba ngidupka baru jaku tu. Kenyau ari taun 2012, siti modul udah diajar di Tutong ba Universiti Brunei Darussalam. Pia mega, Dewan Bahasa dan Pustaka (agensi jaku Brunei) udah ngeluarka kamus Tutong–Melayu, Melayu–Tutong dalam taun 1991 enggau rintai leka jaku sekeda jaku Brunei dalam taun 2011.

 Kereban sanding 

 Bacha ke silik agi 




T